Sue Gardner

Sue Gardner (Bridgetown, Barbados, 1967) kazetaria eta enpresaburua da. Kanadako kazetaria eta San Frantziskoko Wikimedia Fundazioko zuzendari exekutibo ohia da. Aurretik Canadian Broadcasting Corporation ( CBC ) webguneko zuzendaria izan zen.

 Bizitza 
Sue Gardner Barbadosen jaio zen. Kanadan hazi zen, eta kanadar herritartasuna du. 

 Lan ibilbidea 
Wikimedia Fundazioko zuzendari nagusia izan zen 2007tik 2014ra. Hori baino lehenago, Kanadako CBC hedabide publikoen taldeko Internet saileko zuzendaria izan zen. Wikimedian berak bultzaturiko ekimenen artean, egoitza Floridatik San Frantziskora aldatu eta diru-bilketarako sail berezi bat eratzea daude.


2009ko urrian, Gardner Huffington Post lineako egunkariak "urteko hamar komunikabide-jokoen aldaketa" gisa izendatu zuen Wikimedian egindako lanaren bidez hedabide berrietan izan zuen eraginarengatik. 

2013ko martxoan, Wikimedia Fundazioaren barruan zuen kargua utziko zuela iragarri zuen bere ordezko norbait aurkitzen zenean.  Azkenik 2014an Lila Tretikovek ordezkatu zuen.

 Wikipedian emakumeen presentzia eskasagoa 
2013an Wikipedian emakumeen presentzia eskasagoaren inguruan ikertu zuen eta arrazoi hauek proposatu zituen: editatzeko interfazearen ez atsegintasuna, denbora eskasia, autokonfiantza falta, istilu eta eztabaidetan murgiltzeko gogorik eza, haien ekarpenen egokitasuna zalantzan jarriko zelako beldurra, giroan antzematen zuten misoginia eta kultura sexista, genero gramatikala zuten hainbat hizkuntzetan hizkuntza inklusiboa ezin erabili izatea, harreman sozialak eratzeko aukera errazik ez izatea.

 Erreferentziak 

 Ikus, gainera 

 Lila Tretikov

 Kanpo estekak 

Kategoria:Kanadako kazetariak
Kategoria:Emakume kazetariak
Kategoria:Wikimedia Fundazioa